Document ID: 31990R3920

ΚΑΝΟΝΙΣΜΟΣ (ΕΟΚ) αριθ. 3920/90 ΤΟΥ ΣΥΜΒΟΥΛΙΟΥ της 21ης Δεκεμβρίου 1990 περί τροποποιήσεως του κανονισμού (ΕΟΚ) αριθ. 1035/72 περί κοινής οργάνωσης της αγοράς στον τομέα των οπωροκηπευτικών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργάνωσης της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1193/90(2), και ιδίως το άρθρο 2,
την πρόταση της Επιτροπής,
Εκτιμώντας:
ότι το άρθρο 2 παράγραφος 2 του κανονισμού (ΕΟΚ) αριθ. 1035/72 προβλέπει τον καθορισμό κανόνων ποιότητας για ορισμένο αριθμό προϊόντων που προορίζονται να παραδοθούν νωπά στον καταναλωτή; ότι αυτά τα προϊόντα απαριθμούνται στο παράρτημα Ι του εν λόγω κανονισμού; ότι οι κανόνες αυτοί εφαρμόζονται επίσης κατά την εισαγωγή και την εξαγωγή;
ότι, όσον αφορά τα πεπόνια, το εμπόριο είναι ήδη σημαντικό τόσο σε κοινοτικό επίπεδο, όσο και με τις τρίτες χώρες;
ότι θα πρέπει, κατά συνέπεια, να θεσπισθούν κοινοί κανόνες ποιότητας για το προϊόν αυτό; ότι η εφαρμογή των προδιαγραφών αυτών θα πρέπει να έχει ως συνέπεια τη μη ύπαρξη στην αγορά προϊόντων κατώτερης ποιότητας, τον προσανατολισμό της παραγωγής κατά τρόπο που να ικανοποιεί τις απαιτήσεις των καταναλωτών και τη διευκόλυνση των εμπορικών σχέσεων βάσει ενός θεμιτού ανταγωνισμού, συμβάλλοντας κατ' αυτόν τον τρόπο στη βελτίωση της αποδοτικότητας της παραγωγής; ότι, για το λόγο αυτό, έχει σημασία να προστεθούν τα πεπόνια στον κατάλογο του παραρτήματος Ι του κανονισμού (ΕΟΚ) αριθ. 1035/72,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Αρθρο 1
Στο παράρτημα Ι του κανονισμού (ΕΟΚ) αριθ. 1035/72, στη στήλη «Φρούτα», προστίθεται ο όρος «πεπόνια».
Αρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1990.

Labels: 17
6